भारत के नृत्य
इतिहास की दृष्टि में सबसे पहले उपलब्ध साक्ष्य गुफाओं में प्राप्त आदिमानव के उकेरे चित्रों तथा हड़प्पा और मोहनजोदड़ो की खुदाईयों में प्राप्त मूर्तिया- हैं, जिनमें एक कांसे की बनी तन्वंगी की मूर्ति है- जिसकी समीक्षा करने वाले विद्वानों ने यह सिद्ध किया है कि यह नृत्य की भावभंगिमा से युक्त है। भारतीय नृत्य कला के इतिहास में- उत्खनन से प्राप्त यह नृत्यांगना की मूर्ति- प्रथम मूल्यवान उपलब्धि है जो आज भी दिल्ली के राष्ट्रीय संग्रहालय में रखी हुई है। हड़प्पा की खुदाई में भी एक काले पत्थर की नृत्यरत मूर्ति प्राप्त हुई है जिसके संबंध में पुरातत्वेत्ता मार्शल ने नर्तकी होने का दावा किया है।
हड्डा
हड्डा (पश्तो: هډه‎, अंग्रेज़ी: Hadda) अफ़्ग़ानिस्तान के नंगरहार प्रान्त में जलालाबाद से दस किमी दक्षिण में स्थित एक बौद्ध पुरातत्व स्थल है जो प्राचीन गांधार क्षेत्र का भाग हुआ करता था। यहाँ मिलने वाली पुरातत्व वस्तुओं में यूनानी प्रभाव भी दिखता है। हड्डा में आज तक २३,००० से अधिक मूर्तियाँ मिल चुकी हैं।